
Ne može se zanijekati da je snažni tomistički pokret, koji je 
zahvatio viže manje sve kulturne države zapadne civilizacije, za¬ 
uzeo najizrazitiju formu suvremenosti kod Francuza. Tomističko 
društvo (»La socićte thomiste«) je uvrstilo u svoj pro¬ 
gram rada jednu vrlo važnu točku, sa zadaćom, da posveti po koji 
opći sastanak, živom izmjenom misli svojih članova, proučavanju 
kojeg najsuvremenijeg problema u svijetlu tomističkih principa, 
prema Želji sv. Crkve. Tako je na pr. to društvo na prvom svom 
sastanku 12. septembra 1932. proučavalo fenomenološki problem. 
Godinu kasnije, 11. septembra 1933., raspravljalo se o pojmu krš¬ 
ćanske filozofije, 0 njenoj bitnosti, uvjetima opstanka itd.’ 

Kad filozof naiđe na nemogućnost da potpuno riješi razne 
životne probleme, a kad se kršćanin osvjedoči o dostojanstvu 
svoga naziranja na svijet i život, uvijek se kao spontano nameće 
pitanje odnošaja objave i filozofije. Ipak može se reći da je to pi¬ 
tanje bilo dano kao tema na gore spomenutom sastanku tako reći 
per acc'idetis. Dok je naime gosp. Brehier bio iznio mi¬ 
šljenje da je združenje kršćanske objave i filozofije sukob dviju 
potpuno oprečnih sila, bez mogućnosti kompromisa, dosljedno za¬ 
nijekao zakonitost kršćanske filozofije. Gilson, profesor na Sor¬ 
boni te glasoviti filozof Maritain zauzeše se da, prvi na te¬ 
melju povijesti, drugi pak pomoću spekulativnog razglabanja, dakle 
povijcsno-doktrinalnim putem, obore mnijenje Brehier-ovo. 

Uistinu po svojoj je naravi pitanje kršćanske filozofije uvijek 
suvremeno. Ono se je često pojavljivalo u povijesti kršćanske misli, 
iako u raznim formama. Svakako u pozadini su tog pitanja opće¬ 
nitiji problemi. Na to treba pripaziti, da se kod rješavanja pojedinih 
poteškoća ili kod postavljanja djelomičnih pogleda u to pitanje ne 
zaboravi na svijetlo prvih principa. Tako se srčika pitanja o od- 
nošaju kršćanstva i filozofije nalazi u općenitijem problemu odno¬ 
šaja vjere i razuma, u proučavanju najviših granica ljudskog duha. 


‘»La philosophie chrćtiienne«. Juvisy, izdanje >Cerf«, 
sadrži izvještaj o usmenim i pismenim raspravama na tom sastanku. 

njegovih dodirnih točaka s nadzemaljskim. To pitanje traži mjesto 
nadnaravi u naravi, proučava odnošaje milosti i naravi. Riječju: 
predmet mu je božansko-ljudska djelatnost.^ 

Jasno ,ie da je taj predmet za proučavanje pretežak. Povijest 
nas uči koliko je i istaknutih umova na tom pitanju doživjelo ne¬ 
uspjeh. Pitanje je vrlo općenito. Tiče se nepromjenljivih, objav¬ 
ljenih istina, bilo na temelju pozitivne objave ili u zakonima umo¬ 
vanja naravnog razuma, a treba također voditi računa i o vlasti¬ 
tostima pojedinih individuuma ljudske naravi, jer miIo.st ne ru.ši 
naravi, a ova je u pojedinim osobama s obzirom na lične oznake 
različita. Ne može dakle da na to pitanje odgovori ni skučeni po¬ 
gled historičara, ni odviše slobodni filozof, ni dosta .subjektivni 
mistik. Pravi teolog je najpozvaniji da odgovori najpotpunije na to 
pitanje, za koje se traži viša sinteza žive vjere i jakog uma. 

Odmah se vidi da takvo pitanje općenito ne pristaje menta¬ 
litetu našeg vremena. To pitanje radije spada na srednji vijek. 
Doista možemo priznati donekle istinitim ono što je rekao ruski 
pisac Nikola Berdjajev, kad je pisao da je srednji vijek bio 
pretežno »religiozna epoiia, obuzet čeznućem za neboin. da je sva 
kultura srednjega vijeka upravljena na transcendentno i transcen¬ 
dentalno, da je u tim vjekovima bilo veliko naprezanje misli u 
skolastici i mistici za rješenje posljednjih pitanja bivstva, kojemu 
ravnoga ne zna historija novoga vremena, da srednji vijek nije 
rastrojao svoju energiju na spoljašnjost, već ju je koncentrirao na 
unutrašnjost . . . Nama je još daleko do vrhova srednjovjekovne 
duhovne kulture.«* U istom smislu opaža Oilson, da je u ana¬ 
liziranju kojeg modernog filozofskog sistema naša prva dužnost 
da shvatimo pojam ljudske spoznaje kod dotičnog filozofa, dočim 
u proučavanju kojega srednjovjekovnog mislioca prvi problem 
s kojim se moramo pozabaviti jest problem odnošaja vjere i ra¬ 
zuma.* 

Svi objektivni povjesničari i poznavaoci razvoja srednjovje¬ 
kovne misli ističu, kako je najveća zasluga sv. Tome u pitanju 
odnošaja vjere i razuma, teologije i filozofije. Tako neumrli Lav 
Xni. uzvisuje sv. Tomu najprije zato što je on »točno razlikujući, 
kako treba, razum od vjere, oboje pak spajajući prijateljski, saču¬ 
vao njihova prava i ostavio netaknuto dostojanstvo, tako da se 
razum na krilima sv. Tome dovinu do vrhunca svoje veličine, te 
izgleda, da se više ne može uzdići: niti vjera skoro može očekivati 


’ Pojam se kršćanstva i teologije temelji na objavu Svi se ipak 
ti pojmovi međusobno donekle razlikuju. Isporedi; »Revue Thomi- 
ste«, juillet — octobre 1935. str. 377 i dr. 

"»Novo s r e d n i 0 V i e ko V j e, Varaždin 1932 (prijevod s ru¬ 
skoga) str. 29. 

* »L e T h o m i s m e€ 2. izdanje Pariš 1922 str. 22. 

od razuma više i moćnije pomoći, nego li je već polučila po Tomi-^ 
(»Aeterni Patris«). Zato je i na Vatikanskom koncilu, kad su se 
definirale istine o odnošaju vjere i razuma, sv. Toma bio na oso¬ 
biti način prisutan. To ističe i Pijo XI., koji priznaje da je Akviiiac 
doveo teologiju na vrhunac dostojanstva i time, što je »ponajprije 
na vlastite i prirodne njezine temelje postavio Apologetiku. dobro 
definirajući razliku Između razuma i vjere i točno razdijelivši na¬ 
ravni i svrhunaravni red. Zbog toga, kad opći Vatikanski koncil 
govoreći o vjerskim stvarima, koje se mogu naravnim putem spo¬ 
znati, određuje, da je za točno i sigurnu njihovu spoznaju ova bo¬ 
žanska objava bezuvjetno potrebna, služi se dokazima, koje je po¬ 
vadio baš kod sv. Teme« (»Sludiorum Ducem«). Među ostalim 
piscima povijesti filozofije isporedi iia pr.; Oilson,' Turner," Mar- 
coiie,' Barbedette,* A. Bazala* itd. 

Dovoljna bi bila spomenuta svjedočanstva Lava XIII. i Pija XI. 
da vidimo kako fomizam ispravno poima odnošaje vjere i razuma, 
teologije 1 filozofije. Ko hoće da se bolje uputi u to pitanje, naći 
će obilnu literaturu u dodatku navedene knjige »La philosophie 
chretienne«. Pa i bez toga, ako je samo izdaleka zavirio u djela 
sv. Tome, moči će prosuditi vrijednost onoga, što veli neki pisac 
jednog članka u »Hrv. Straži«,'® koji predbacuje tobože neku ne¬ 
ispravnost tomističkog poimanja filozofije. Ne sviđa mu se previše 
istaknuta »dcmarkaciona linija« između filozofije i teolo¬ 
gije. »Prema aristotelovskom tomizmu«, veli dotični 
pisac, »područje je filozofije autonomno od teolo¬ 
gije," um djeluje prema svojim urođenim silama, 
bez potrebnog utjecaja izvana i ostvaruje svo¬ 
je ciljeve prema vlastitim snagama.« 

Pisac je tih redaka vidio nedostatke u tomističkom poimanju, 
i zato je htio ispraviti te nedostatke i zanosno opravdati drugo 
mnijenje. Ja ću ovdje iznijeti samo glavne ideje ili razloge tomi¬ 
stičkog stanovišta. Razlozi i argumenti, koje ću u ovom okviru 


» Navedeno djelo str. 22—37. 

* »History of Philosophv« u talijanskom izdanju na str. 316. 

’’ »Historia p h i I o s op h i a e< 2. svezak, str. 216. 

*»Histoire de la philosophie« u 6 izdanju, str. 272. 

® »Povjest filozofije« sv. II. str. 167. 

»H. S.« 1 listopada 1035 str. 5 prvi stupac. U istom su članku 
razne tomističke teze zabačene na temelju nabačenih i nedokazanih 
razloga. 

“ Upozoravamo međutim g. pisca, da n. pr. i M a r c o n e (navedeno 
djelo str. 243) govori o tom autonomnom shvaćanju filozofije po Skotu, koji, 
kako ga navodi Marcone »censere videtur neone quoad obioctum mate- 
riale philosophiam a!iquid cum Theologia commune habere«. 

iznijeti držim, da će roditi time, da se ne ćemo moći zadovoljiti 
s onako prikazanim mnijenjem tomističke škole. 

Prvi uvjet ispravnog umovanja jest ne miješati pojmove, nego 
dati svakome svoje mjesto, što mu pripada u vrlo uređenoj ljestvici 
vrednota. Zato tomizam naglasuje, kako se objava (što je prihva¬ 
ćamo vjerom, u kojoj se nalaze principi iz kojih teologija izvodi 
svoje zaključke) kao spoznajna funkcija bitno ili po svojoj 
naravi 

1. razlikuje od filozofije. 

Tomizam nalazi ideju vodilju ovog mnijenja u nauci sv. Cr¬ 
kve, koja jasno ući kako treba da razlikujemo dvostruki spoznajni 
red, među kojima je razlika principa i objekta. U jednom je spo¬ 
znajnom redu princip spoznaje naravni razum a do svog objekta 
dolazi prirođenim silama; u drugom pak spoznajnom redu princip 
je spoznaje svijetlo vjere a objekt sii ona otajstva, koja ljudski 
razum svojim vlastitim silama ne može nikada dokučiti.*’ Iz Silaba 
Pija IX. razabire se donekle, da se mora drukčije postupati u pre¬ 
davanju filozofije nego teologije.” Razlika između vjere i znanosti 
na temelju naravnih sila razuma treba da ostane »firmissima«, veli 
Pijo IX.” Tako je i Lav XIII. rekao, da iako se filozofija ne smije 
smiono oprijeti ili oteti Božjem ugledu (auktoritetu), ipak da je jasno 
kako ie pravedno i nepristrano, ako u svim onim istinama do kojih 
ljudski razum može doprijeti po svojim prirođenim silama, filozo¬ 
fija postupa po svojoj metodi, u svijetlu svojih principa i na temelju 
vlastitih dokaza. On veli doslovce ovako: »In iis autem doctrlna- 
rum capitibus, quae percipere humana intelligentia naturaliter po- 
test, aequum plane est, sua methodo, suisque principiis et argu- 
mentis uti philosopliiam« (»Aeterni Patris«). 

Tomizam ne zahtijeva istaknutiju razliku između filozofije i 
teologije. U Aristotelovoj filozofiji nalazi solidne principe da dok- 
frinalno istumaći ovu razliku. Prema toj nauci djelatnost se spe¬ 
cificira po činima, ovi pak po objektima, koji određuju narav do¬ 
tične djelatnosti. I filozofija je duševna djelatnost, i to djelo uma. 
Ovaj pak ima svoj objekt. »Naš razum, veli Anđeoski, po svojoj 
naravi spoznaje biće i ono što pripada biću po sebi kao takovom. 
Na ovoj se spoznaji temelji poznavanje prvih principa.«'® Naravi 
je, dakle, razuma određena od Tvorca naravi vlastita djelatnost, 
koja počinje i razvija se u dodiru sa osjetilnom spoznajom, ali se 
može donekle vinuti do pojmova i stvarnosti neovisnih o materiji. 
Nije dakle potrebno, da za naravnu spoznaju čovjeku nadođe novo 
posebno svijetlo, osim naravnog svijetla razuma. Tako je po nauci 


Denzinger: »Enehirion Symbolonum« br. 1796; ispoređi 
također br. 1034, 1036. 

” Denz. 1708. 

“ Denz. 1656. 

” 11 C. G. 83; In Boethhim de Trinitafe Q. 5 a. 1. 

sv. Tome objekt prve filozofije biće, ne ovo ili ono, već biće kao 
takovo, njegove vlastitosti i njegovi uzroci. Objekt je filozofije na¬ 
ravan, pa i vrhovno Biće, to jest: Bog, spada na filozofiju kao po¬ 
čelo i cilj naravnog reda, jer je Bog prvi u ontološkom, moralnom 
i intelektualnom redu, koliko taj red spada na naravni red. Razum 
se u toj svojoj spoznaji ne služi drugom metodom do li dokaziva¬ 
njem na temelju objektivne jasnoće u svijetlu prvih, jasnih principa, 
radi kojih pristaje uz svoje konkluzije. Kao takav, filozof, ne pozna 
ugled. Sva je dakle filozofija umna, razumna, i ne prima stalnost 
izvan umne jasnoće, umnog dokazivanja na temelju naravnih sila 
razuma.** Dobro opaža filozof Maritain, da svaki onaj. koji 
niječe razumu mogućnost da se razvija na polju filozofije vlastitim 
silama, taj uopće niječe filozofiju.*’ 

Kada naprotiv govorimo o teologiji, bez oznake »naravna« 
teologija ili teodiceja, shvaćamo onu spoznaju o Bogu, koja pret¬ 
postavlja Božju objavu. Njezin je objekt Bog i lo »sub ratione 
Deitatis«. Principi su teologije »ariicuii fidei«. Njezina se metoda 
oslanja na ugledu Božjemu i procesu razuma, rasvijetljenog svijet¬ 
lom vjere. Zato sv. Toma odlučno veli. da se teologija kao znanost 
objavljenih istina hitno razlikuje od naravne teologije ili teodiceje, 
koja je dio filozofije.'* Pa i u onim istinama, što se zovu »prae- 
ambula fidei«, razlikuje se postupak teologa i filozofa, jer teolog 
kao takav uz njih pri.siaje ukoliko su objavljene, dočim filozof u 
njima gleda po.stulat razuma.'* Ovo je prva i najjasnija razlika 
između filozofije i teologije. 

Imajući pred očima navedene principe, koji sačinjavaju opću 
teološku baštinu, teško je .shvatiti kako je moguće spasiti dvostruki 
spoznajni red, koji treba da se prema nauci sv. Crkve razlikuje po 
principima, metodi i objektu, i kako će ta razlika ostati »firmissima« 
onima, koji »s teološkom mentalnom formom riješiše sve probleme 
filozofije. A reducirajući sve znanosti na teologiju, spasili su im 
potrebitu autonomiju, i stvorili su divna harmoniju svega znanja 
sub specie theologiae.«” Dakle »s teološkom mentalnom formom«, 
bez dvojbe izgrađenom na temelju objavljenili istina, rješavaju se 
svi problemi filozofije!! Dapače, ne samo ako se teologija služi 
drugim znanostima, već »reducirajući« sve znanosti na teo- 


** I—1[ (Prima — Secundae) Q. 109. 1: I Pars. Q. 84—89. 

*’ Isporedi njegovo djelce »Dc la philosophie chrčtienne«. 0 odno- 
šaiu filozofije i teologije raspravlja također u djelu »Općeniti uvod u filo¬ 
zofiju«. Pri ruci imam talijanski prijevod. Isporedi str. 94—101. 

'* I Pars. 0. I art. 1 ad 2. 

** Smiješno bi dakle bilo da se filozof služi ugledom objave kao 
glavnim oslonom svoga dokazivanja kao što bi bilo smiješno, kad bi geo- 
metrik htio dokazati svoje zaključke pomoću kojeg fizičkog sredstva na 
pr. vagajućl geometrijske figure. Isporedi: Maritain, navedeno djelo str. 96. 

»Hrvatska Straža« navedeno mjesto. 

logiju Spašava se potrebita autonomija!! Koja još razlika ostaje iz¬ 
među naravnog i nadnaravnog reda spoznaje? S tako se izloženom 
naukom ne stvara »divna harmonija« već radije divna konfuzija! 
I za sv. Tomu je Bog na »v r h u n c u p i r a m id e ž i v o t a«, aii u 
tome ne stoji bitna razlika filozofije i teologije, jer i filozof znade 
za Prvo Biće svega. U drugoj knjizi Contra Oentes po¬ 
glavlje 4. izričito sv. Toma uspoređuje promatranje svih stvorova 
u očima filozofa i teologa. Prvi se na pr. bavi promatranjem bit¬ 
nosti stvari u sebi — drugi ih svodi na Boga; prvi traži naravne 
uzroke — drugi se oslanja na uzrocima božanskog porijekla; filozof 
se služi uzlaznom metodom — teolog silaznom. Od osobite je pak 
važnosti 3. poglavlje prve knjige u istom djelu Sume 
Contra Oentes. 

Filozofija, dakle, kao bitnost nije ovisna o teologiji. Filozofija 
je opstojala i razvijala se po svojoj metodi, principima, s obzirom 
na isti objekt i prije dolaska objave. Nije znala za sve istine ni 
onako kako dandanas, ali više ili manje ne mijenja bitnosti stvari, 
kako veli filozofsko načelo. 

Precizna razlika između filozofije i teologije (po objektu, me¬ 
todi, principima) kako uči tomizam. u suglasju s naukom sv. Crkve, 
od velike je apologet-ske vrijedosti. Kritički moderni duh traži raz¬ 
loge. Zazire od ugleda. Njemu dakle na osobiti način treba isticati 
razumnu stranu vjerskih istina, jer miješajući ugled nadnaravne 
objave i zahtjeve razuma, branitelj vjere se izolira od onih, koji 
nijesu raspoloženi da prime istine vjere jedino kao plod višeg 
ugleda Božjega. Izbjegavajući umni pauperizam ili deprimiranje ra¬ 
zuma u filozofiji’* stvara se solidna umna kultura i postavljaju te¬ 
melji prave apologetike. 

Sv. Toma je bio svijestan da je i razum stvorenje Božje, koje 
ima pravo na opstanak i na razvijanje svoje prirođene djelatnosti 
(dakako u granicama podređenosti Bogu), ako ne ćemo da ga pro¬ 
glasimo uzaludnim. Onaj koji još danas drži, da je objava jedina 
filozofija, uz ostale neispravnosti dodaje i tu, da zanemaruje opće¬ 
nito priznatu uslugu, što ju je sv. Toma učinio zapadnoj kršćanskoj 
kulturi, time što je najbolje naznačio razliku i suglasje vjere i ra¬ 
zuma. 


Svi oni, koji preveć ističu slabost ljudskog razuma, morali bi 
pripaziti da nehotice ne dođu u sukob s naukom sv. Crkve i s tog gledišta, 
što je naime na Vatikanskom saboru definirano, da se po naravnim silama 
razuma iz stvorova može »certo cognosci« opstanak Boga: Pilo 
pak X nadodale »adeogue demonstrari« (»Sacrorum Antistitnra«). 
Isiioredi; P. Hugon: >Tractatus dogmatici« I str. 36: Garrt- 
gu-Lagrange; »Dieu« (5 izdanje) str. 15—83. o sposobnosti ljud¬ 
skog razuma da pozna i druge istine, isporedi: Denzinger navedeno 
đlelo: Index Svstematicus I d. 

Filozofija se dakle razlikuje od objave na kojoj se temelji 
teologija, ali ipak filozofija 

2 . nije potpuno dostatna 

ako hoće da uistinu odgovori svojoj zadaći, tj. ako hoće da nas 
temeljito pouči o glavnim pitanjima života. Drugim riječima: filo¬ 
zofija nije potpuno odijeljena od teologije, tako da među njima ne 
bi bilo nikakvog odnošaja. 

Zaista sama pomisao na narav ljudskog razuma rada nepo¬ 
vjerenje u njegovu moć. Dolazi na ovaj svijet bez ijedne spoznaje 
i n a c t u. U svom spoznajnom radu razum je ovisan o sjetilnim 
slikama. Događa se da mnogi ostavljaju svoju spoznajnu moć u 
dalekoj tačci mogućnosti. Fantazija također smeta čistoj ontološkoj 
spoznaji. Nije isključiv ni upliv stra.sti. predrasuda itd. Ne treba 
ni spominjati da Prvo Biće, koje pretsjeda filozofskom umovanju, 
svojim savršenstvom nadilazi .sva stvorenja. Stvorenja .su .samo 
sjene Njegovih savršenstava.” A ljudskoj je pameti glavni put 
spoznaje Boga baš preko stvorenja. Na tom je putu čovjek i odveć 
pokazao svoju slabost. Zato sv. Toma veli. da je dokaz slabosti 
ljudskog razuma i u tome. što vidimo da su filozofi umujući na¬ 
ravnim razumom pogriješili u mnogim stvarima i naučavali 
oprečne nauke. Trebalo je dakle da ljudi prime vjerom božanske 
istine, pak i one do kojih bi se razum po svojim fizičkim silama 
mogao vinuti, da tako ta spoznaja bude ncsiimljiva, stalna, kao 
primljena od Boga. koji ne može prevariti.” Uostalom ne samo da 
je čovjeku neshvatljiv Bog u svojoj intimnoj bitnosti, u harmoniji 
svih savršenstava u uzvišenom jedinstvu, već ovaj isti vidljivi 
svijet u svom porijeklu i u drugim svojim uzrocima obavijen je 
tolikim otajstvima. Dovoljno se sjetili problema zla. boli, stanja 
duša poslije smrti itd. Na ta i slična glavna pitanja života ne može 
ljudski razum po svojim silama potpuno odgovoriti. 

Sjetimo se još. da je čovjek prema kršćanskoj nauci o istoč¬ 
nom grijehu ranjen također i u svojoj spoznajnoj moći.” pa ćemo 
lakše shvatiti kako ljudski razum, po svojoj naravi upravljen da 
spozna, da spozna donekle i vrhovno biće — Boga, nije sposoban 
da istumaći svu stvarnost, sve probleme života. 

Ne ostaje dakle nego: ili ostati zatvoren u vidljivom svijetu 
i vrlo ograničenoj spoznaji, i I i primiti koje više svijetlo, od ko¬ 
jega se razum neće moći odijeliti. To je svijetlo baš objava, vjera, 
teologija iliti znanost vjere. Iz toga se već može zaključiti da 


” Sv. Toma; 1 Pars. 0- 13; 89 art. I; IV C Gentes c. 1. c. 52: I 
Sent. 0- I art. 1 ild. 

”Secunda — Secundae 0. 2 art. 4; 1 Pars Q. 1 art. 1; 1 
C. Q. 4 itd. 

’* Isporedi sv. Tomu: I«—II” 85.3; IV C. G. 52. 

3. iiiozofij'a nije potpuno neovisna od objave. 

Do izoliranja filozofije i objave može se doći dvostrukim, 
oprečnim putem. Prvu struju možda možemo nazvati umnim pau- 
perizmom, jer preveć deprimira moć razuma; drugu pak umnim 
demonizmom, jer preveć ističe moć razuma i čini ga potpuno ne¬ 
ovisnim. Razni su stupnjevi krivnje bilo u prvom bilo u drugom 
stanovištu. 

Činjenica je, da su prvi kršćani preveć nepovjerljivo gledali 
na filozofiju. Njihov je mentalitet bio opijen naukom Kristovom, 
koji je naučavao »kao onaj, koji ima vlasti«.” Znali su, kako i da¬ 
nas svi pravi kršćani znadu, da treba vjerovati u objavu bez 
direktnog dokazivanja ili neposrednog shvaćanja istina koje ona 
.sadrži. Znali su da vjera ne ostavlja slobodu biranja, već da Krist 
veli svakomu bez iznimke; »Koji uzvjeruje i pokrsti .se, spasit će 
se: a koji ne uzvjeruje, osudit će se«.** Uostalom, uvijek će biti 
onih, koji će postavljati veću brigu oko mi.stičnog općenja s Bo¬ 
gom u žaru ljubavi a izbjegavali će filozofiju bojeći se samopouz¬ 
danja i ispraznosti.** 

Pri tome treba istaknuti, da je neispravnost filozofije 
bila uzrokom da su se kršćani prvih vjekova ograničivali na evan¬ 
đelje kao jedinu knjigu umnog života. Time je već u korijenu iz¬ 
mjenično stanovište prvih kršćana prema filozofiji s obzirom na 
stanovište na pr. Liiterovo, za kojega ie razum potpuno nc,spo.so- 
ban da spozna istinu pa ni naravnog reda. Tijekom naime vremena, 
kako divno razlaže Lav XIII. u Enciklici »Aeterni Patris«, pret- 
stavnici su se kršćanske misli služili filozofijom da preciziraju, 
formuliraju vjerske istine; da ih razviju, obrane, te učine pristu¬ 
pačnim nevjernicima. Zato se i za vrijeme apologeta, još više za 
vrijeme Svetih Otaca znade vi.še manje za razliku objave i filo¬ 
zofije, ali je kod sv. Tome najjasnije otskočila njihova razlika i 
harmonija. Zato sv. Toma, tumačeći sv. Pavla,'* koji kao da zazire 
od grčke filozofije, veli, da se to odnosi na one, koji bi htjeli pro¬ 
suditi iiajiizvišenije vjerske istine jedino po mjerilu ljudske mu¬ 
drosti, i kojima nije stalo za život kreposti. Pa i sv. Pavao opo¬ 
minje Kološane ne da se uopće čuvaju filozofije, već im veli; 
»Gledajte, da vas tko ne prevari filozofijom i praznom prije¬ 
varom. po predaji ljudi, po načelima svijeta, a ne po 
Kristu«.*® Općenito govoreći, kad kršćani, svijesni svoga dosto¬ 
janstva, žele možda odstraniti filozofiju od objave, to čine zato, što 
ne nalaze prave filozofije, tj. filozofije u skladu s objavom. Bez 


M a t e i, 7, (29. 

Marko. !«, 16. 

Isporedi na pr. »Nasljeđu! Krista« I. knjiga poglavlje 2 ,. 

3. itd. 

I K 0 r i n ć a n i m a 1, 22. 

K 0 1 0 š a n i m a 2, 8. 

dvojbe filozofija koja bi pružUa samo verbalizam ili praznu dija¬ 
lektiku nesposobnu da prodre do metafizičkih dubina naravi otvo¬ 
rene prema nađnaravi i određene da se s njom složi, 
ne bi nikada umirila kršćansku pamet. Niti je istina da filozofija, 
kao takova, odstranjuje od duha pobožnosti, jer, iako sve ono u 
čemu se čovjek ističe nad drugima može u njemu pobuditi samo¬ 
pouzdanje ili oholost, ipak »ako čovjek potpuno podredi Bogu zna¬ 
nje i svako drugo savršenstvo, time baš umnaža pobožnost«.“ 

Druga struja (umni demonizam) potpuno odvaja filozofiju od 
objave, jer oholo odbacuje svijetlo objave, a razum smatra pozva¬ 
nim i sposobnim da dokuči sve istine, tako da nestane umnih ču¬ 
desa (nedokučljivih istina), a sam razum ostane čudotvorcem i 
čudom zajedno. Ova struja stvara otpadničku filozofiju. U višoj ili 
manjoj mjeri svi branioci ove struje naučavaju, da je pojam; 
»kršćanska filozofija« nezakonit, neprirodan agregat dviju 
protivničkih energija. Filozofija pod bilo kojim uplivom objave 
uvijek je ropstvo. Redovito, skrajni branioci te struje, zaziru od 
svili filozofskih pojmova za koje im se čini da dolaze od upliva 
objave. Jedan oci njih upozorava svoje drugove: »Ako vi primite 
pojam substancijc, oni (kršćanski filozofi) će vam odmah umetnuti 
otajstvo Trojstva, Utjelovljenja itd.«*‘ 

Sv. Toma precizno i duboko izriče protivno mnijenje, kad veli: 
»Uvijek se stvorena pamet smatra nepotpunom, ako ne prianja uz 
prvu Istinu«.” U to] podložnosti on vidi savršenstvo uma, jer 
»svaka ,se stvar usavršava u dodiru s višim (savršenijim bičem) 
kako tijelo (se usavršava) time što se oživljava od duše. i 
zrak time što se rasvijetljujc od s u n c a«.” Na drugom pak mje¬ 
stu veli: »Ljudska mudrost dotle je mudrost dok Je podređena bo¬ 
žanskoj mudrosti; kada pak odstupa od Boga, tada se pretvara u 
ludost«.” Svijetlo Kristove objave oslobađa i razum od zabluda i 
volju od grijelia i tijelo od propadljivosti.” Objava pruža istinu, 
samo istinu. Moći reći laž ili pogriješiti, govori sv. Toma. nije sa¬ 
vršenstvo ni sloboda uma. ma ni dio slobode, već samo neki znak 
nesavršenosti ljudske naravi.” 

Oni koji potpuno odjeljuju filozofiju od objave zaboravljaju, 
da je objava prava historička činjenica, te da je ona ili donijela 
neke nove ili obogatila već opstojeće filozofske pojmove, kao što 
su na pr. pojmovi osobnosti, zadnjeg cilja, stvaranja ilđ. Pa i s čisto 
razumnog gledišta stanovište je olpadničke filozofije neispravno. 


” S V. T 0 m a: II—II 82. 3 ađ 3. 

phiiosophic chretierine« str. 32. 
” I Pars 106 art. 1 ad 3. 

” II—II»e Q. 81 art. 7. 

” In 1«'" ad Corinth. c. 15 lect. 5. 

” I Joaunem c. 8 lect. 4. 

” I Pars Q. 62 art. 8 ad 3: De Veritate 22. 6. 

jer i sam razum može zaključiti da ima božanskih istina đo kojih 
se on vlastitim silama ne može nikada uzdići.” Čovjek, nadalje, 
ima neposrednog odnošaja s Bogom i time što po svojoj naravi 
teži za neograničenim objektom uma i srca.” Čovjek je stvoren 
na sliku i priliku Božju, obdaren je razumom i slobodnom voljom, 
pa zato može da bude od Boga uzdignut do spoznaje same Božje 
bitnosti.’® 

Iz svih ovih i drugih doiJTrnili točaka dvaju redova slijedi da 
je i naravni razum donekle orijentiran prema nadnaravnom svijetlu 
objave, i da je medu njima naravno suglasje, dotično da između 
filozofije i objave 

4 . ne može biti proHvurJečja. 

Kao što bi bilo ludo da neuk čovjek zaniječe vrijednost filo¬ 
zofskih teza zato što ih ne shvaća, tako bi bilo ludo čak luđe 
mnijenje onih koji bi držali da se objava i filozofija protuslove zato, 
što oni ne mogu da dokuče vjerske istine svojim vlastitim razu¬ 
mom.’” Kako zaista da se protive istine razuma i objave, kad su 
i same objavljene istine potvrđene čudesima, dokazima istine, a 
ljudski razum po svojim prirođenim silama može da shvati i pro¬ 
cijeni njihovu vrijednost?” Isto tako je nemoguće protivurječje 
kad se promisli, da svijetlo naravnog razuma i svijetlo objave do¬ 
laze iz istog izvora. Boga. koji ne može prevariti ni prevaren biti. 
Ne može da nastane nesuglasje između objave i razuma kako ne 
može da nastane ni u samom Bogu. Radi ovih i drugih razloga 
govori sv. Toma, da .se u svim poteškoćama proti vjere krije .so¬ 
fizam ili kriva dedukcija iz prvih, prirođenih principa ljudske spo¬ 
znaje. Dosljedno zaključuje: '>Ako se u riječima filozofa nađe nešto 
što se protivi vjeri, to nije (djelo) filozofije nego radije zloupotreba 
filozofije radi nedostatka razuma«.” 

Iz ovoga slijedi da kršćanski filozof treba da prosuđuje svoje 
konkluzije u svijetlu teologije. Zato tomisti naglasuju. da je teolo¬ 
gija negativna norma filozofije u koliko ima pravo i dužnost da 
proglasi krivom svaku filozofsku tezu, koja bi se protivila njezi¬ 
nim (teološkim) tezama.” U svojoj pak unutarnjoj, bitnoj, apstrak¬ 
tnoj strukturi filozofija nije pod pozitivnom kontrolom teologije, jer 


” I C. Oentes c. 3. 

Q. 2 art. .3: fa—II« Q. 2 a. 8 itd. 

III Pars 0. 1 art. 3 ad 3; 9 ad 2: Isuorcdi; i-Revue thomiste* 
(Jiiillet — Octobrc) 1935 str. 369 i dalje. 

” I C. 0. 3. 

” I C. Gentes 6. 7: Ili Pars 0. 43. 

” I n B 0 e t h i u m d e T r i ii i t a t e 2. 3; 1 Pars Q. 1 art. 8 itd. 

” Kako opaža Maritain, možemo reći da teologija vodi pozitivno 
filozofiju ako joj daje pravac u kojemu ona ima da traži istinu, ali to je, 
veli on, per aceidens. Sudeći stvar u sebi teologija ne vodi filozofiju 
pozitivno, ni direktno ni indirektno. Navedeno djelo str. 96 u notici br. 2. 

se jasnoća prvih principa nameće po sebi, i svijetlo razuma ima 
svoju samostalnu vrijednost. Filozofija ne traži pomoći od teologije 
u obrani umnih principa, već svu svoju djelatnost svodi na njih 
kao na nepomičnu točku iz koje izvire svijetlo, život, stalnost svih 
njenih konkluzija. 

Ako hoćemo izbliže označiti odnošaje ili suradnju filozofije i 
objave ili teologije, možemo reći da ne stupaju ni u protivnom ni 
u usporednom pravcu, već dane njihov odnošaj 

5. u podređenosti bez pomiješanja. 

I objava i filozofija teže za spoznajom istine. »Cin se 
vjere«, veli sv. Toma, »bitno sastoji u spoznaji, u čemu se i nalazi 
njegovo savršenstvo s obzirom na oblik ili narav«.** Vjera je odraz 
vječne Istine, čak vječna Istina u granicama čovječjeg uma i srca. 
Bilo da Bog uči čovjeka po objavi ili po svijetlu naravnog razuma, 
uvijek ga uči spoznaju istine.** Nema dvojbe da je razumna spo¬ 
znaja podređena spoznaji vjere, koja je ne samo pro.širila horizont 
ljudske spoznaje tako da »danas (dola.skom objave) jedna starica 
(vctula) mnogo više znade o božanskim istinama nego li u proš¬ 
losti svi filozofi 7.ajedno«,*“ nego osobito zato što je spoznaja na 
temelju objave s t a I n i j a, jer se temelji na ncpogre.šivosti Božjoj, 
đočim je ljudski razum po svojoj naravi uvijek pogrešiv. Podre¬ 
đenost također razuma objavi dolazi i radi toga Sto ona trajnije 
pretstavlja istinu. Tako na pr. kršćanski filozof, koji je apodiktičnim 
putem došao do zaključka da Bog opstoji tako da istodobno ne 
može vjerovati, jer znade tu istinu, tj. vidi je vrlo jasno,*' stalan 
je 0 toj istini i onda, kada ne misli na dokaze opstanka Božjega, 
ili kad nije raspoložen da na njih misli, ili kad je možda zablije.šten 
kojom sofističkom poteškoćom. Tim ujedinicnjem ili suradnjom u 
podređenosti objava ne ruši svijetlo razuma jer je općenito načelo 
sv. Tome, da »darovi milosti tako pristaju naravi, da je ne ruše 
već usavršuju: zato i svijetlo vjere što nam se badava ulijeva ne 
ruši svijetlo nama prirođene naravne spoznaje.*® Razum uvijek 
ostaje spoznajna moć. te iako ne može sve spoznati već djelo¬ 
mično. ipak ono što spoznaje, spoznaje stvarno, istinski. 
Sjetimo se da jedino Bogu ne dolikuje primati svijetlo odozgo. 
Razum je ljudski samo učesnik božanskog svijetla, iskra vječnog 
ognja spoznaje, učenik Božji. Možemo dakle reći sa sv. Tomom: 
»Štogod je rečeno istinitog od bilo koga, sve proizlazi od sudjelo¬ 
vanja u onom svijetlu što svijetli u tami, jer sve što je istinito, 
bilo od koga rečeno, potječe od Duha Svetoga.«*' 


**De Veritatel-t art. 2 ad 10: ad 15. 

** 0. 2 art. 3. 

** P e t i t 0 t »S. To m m a s 0 d’A q u i n o« .str. 119. 
*' Sv. Toma: D e Ve r i I a t e 0. 19 art. 9. 

*® Sv. TomarliiBoethium đe Trinitate2. 3. 
*“ln Joannemc. 1 Iccl. 3. 

Dokle dopire razum a da se ne pomiješa s vjerom? Lijepo 
na to odgovara Oilson, kad veli, da po sv. Tomi razum može 
opravdavati vjeru, no da je neće nikada pretvoriti u razum, jer 
čim bi se vjera mogla odreći ugleda da se podloži umnom 
dokazu, čovjek bi prestao vjerovati a počeo bi znati: i 
vjera također može pokretati razum iznutra ili ga voditi izvana, 
no ipak nikad razum neće prestati biti ono što jest, jer netom bi se 
odrekao zadaće da dade strogi dokaz onoga što tvrdi, zanijekao bi 
sam sebe i ustupio mjesto vjeri. Baš ova neotudijivost njihovili 
vlastitih bitnosti dozvoljava im izmjenični, međusobni upliv bez 
pogibelji da kogod pretrpi gubitak svoga dostojanstva.'’® Svijetlo 
dakle objave i filozofije mogu se križati a da se ne pomiješaju, 
doklegod razum čuva svoje principe, svoju metodu, svoj način 
dokazivanja. 

Razum ima mnogo uloga u službi vjere, kako to divno razlaže 
Lav XIII. u enciklici »A e t e r n i Pat ris«. Dokazuje »praeambula 
fidei«, a u promatranju otajstava na temelju sličnosti u stvorovima 
i njihovih međusobnih odnošaja mo/e trajno napredovati, a da se 
nikada ne odreče svojih prava, samo ako prije vrši svoje dužnosti 
prema prvoj Istini.®' Kada pak u svom promatranju dođe i do naj¬ 
dubljeg ponora, ipak će osjećati veliko zadovoljstvo radi dosto¬ 
janstva i čara predmeta (Boga) o kojemu promatra. To je već znak 
da napreduje u spoznaji Boga — Istine, koji je po svojoj naravi 
nad ljudskim shvaćanjem, i koga nikada savršenije ne poznamo 
nego Ii onda. kada ga shvaćamo da je nad svim što o Njemu 
poimamo."® 

Združenje filozofije i objave ovisi također i o subjektu ili čo¬ 
vjeku koji umuje i vjeruje. Vjera je djelo glavnog pokretača ljudske 
djelatnosti; volje. Predmet je. naime, vjere nevidljiv u svojoj bit¬ 
nosti. zato treba da volja naredi razumu, da pristane uz vjerske 
j.stine.” Volja pak se ne odlučuje da pokrene druge sile. ako joj se 
ne pretstavi koje dobro, za kojim ona po naravi teži. Vjera zaista 
pretstavlja istine ili naređuje neke stvari, što se protive našim 
egoističkim nazorima. Cilj života vječnoga i druge vjerske istine 
tek onda će moći djelovati na čovjeka, ako je on prije s moralnim 
krepostima sveo svoju unutarnjost u ono stanje harmonije i mira, 
odakle se može čuti glas viših vrednota. Nužan je dakle upliv 
milosti, koja će učiniti da svijetlo vjere prožme svu umnu dje¬ 
latnost. a da time nimalo ne uništi slobodu i svijetlo naravnog, 
umnog i voljnog djelovanja. Sv. Toma neprestano ponavlja; Bog 


*®Le thomisme str. 35—36. 

Isporedi; D e n z tg e r br. 1796: sv. Toma; 1 n Bo e tlii u m Q. 

2 a. ,3. 

Sv. Toma: I C. G e n t e s c. 5, c. 8. 

Isporedi sv. Tomu: De Veritate 14. 2 ad 10; A. Lefebre: 
L'Acte de foi (3 ed.) Pariš 1924. 

pokreće sve stvari prema njihovoj naravi, nužne nužno, slobodne 
slobodno. I milost vjere može pokretati svijetlo razuma i slobodu 
volje, a da time ne poruši zakone njihovog djelovanja. Nad svima 
pak krepostima u kršćanskom filozofu treba da se ističe ljubav, 
koja će djelovati i na spoznaju. Ljubav s darovima Duha Svetoga 
stvara onu neku srodnost s nadnaravi i širi atmosferu mira, 
u kojoj duša opći sa istinom.” 

Konačno glavni razlog ujedinjenja objave i filozofije dolazi 
radi jedinstva u predmetu, Istini, u kojoj svršava i umna i vjerska 
spoznaja. Integralna je stvarnost jedna, u njoj je jedan Bog za na¬ 
ravnog i nadnaravnog čovjeka. U stvarnosti nadnarav ne dolazi 
na narav naglo, neprirodno, nasilno. Kršćanin je sinteza dvaju 
svjetova, koji se sastaju u harmoničnom jedinstvu. Ali čovjek ne 
može da zahvati to veliko jedinstvo jednim potezom svoje umne 
djelatnosti, stoga treba da mu se to jedinstvo drobi na razne di,s- 
tinkcije, pojmove, kao Što se nejakom djetetu drobi hrana, kako 
odgovara snazi njegovih probavnih organa. Naravni če dakle ra¬ 
zum, koji ne može zahvatiti svu tu stvarnost u njenom višem je¬ 
dinstvu a ujedno je u neposrednom odnošaju s jedinstvenim vrhov¬ 
nim predmetom spoznaje — Bićem,” primiti svijetlo vjere kao 
dopunjak i savršenstvo i ujedinjenje, da se na taj način ona kohe¬ 
zija stvarnosti ostvari i u spoznaji, i to bez ikakvog na.silja. 

Fromatrajuči ove i druge odnošaje vjere i razuma, filozofije 
i objave, ponajbolji poznavalac sredovječne i moderne misli, E. 
Gilson, zaključuje: Sva se tajna tomizma sastoji u 
tom velebnom djelu umnog poštenja da sagradi 
filozofiju na takvom planu, da njena harmonija 
s teologijom otskoči kao nužna posljedica ra¬ 
zumnih zahtjeva a ne kao nenaravni rezultat 
proste čežnje za ujedinjenje m.«” 

Uistinu pogled je kršćanskog mislioca po nauci sv. Tome 
potpun i jedinstven. Ne zatvara se u tijesne granice vidljivog svi¬ 
jeta. Mišlju i srcem leti preko granica naravi, tamo do beskonač¬ 
nog. Kroz taj silan horizont razum nikada ne svlači svoju narav, 
razvija se vitalno i premda razlikuje bitnosti kako treba, ipak teži 
za tim da in coneretou višoj sintezi naravne mudrosti (filo¬ 
zofije), Ijudsko-božanske mudrosti (teologije) i mudrosti dara Duha 
Svetoga zahvati svu stvarnost. Kad hoće da se izolira te ostane 
samo filozof, tada se služi filozofskom metodom i filozofskim prin¬ 
cipima. Ali kršćanski filozof treba da služi (ne robuje) teologu. 
I sv. Toma je najsavršenije pokazao zajedničku suradnju filozofije 


” Isporedi: Revue thomiste 1935. str. 395 i dalje. 

»Natura rationalis. inguantum cognoscit utiiversalem boni et entis 
rationem, habet immedialum ordiiiem ad uiilversale essendi principium« 
sv. Toma II—II 0. 2 a. 3. 

**Le thomisme str. 35. 

i teologije, bez pottiiješanja, u svojoj Sumi, tom nenatkriljivom 
djelu uma i srca, gdje je stopio nestvoreno nebo i svu stvorenu 
vasionu i predao sve Bogu — Istini. Sve počinje od Trojednog 
Boga, počela svega (I Pars), i razvija se tako da se sve, baš sve. 
osobito voljno, slobodno biće, čovjek, ponovno vrati svom Počelu 
(II Pars) po Kristu-čovjeku i sakramentima (III Pars). 

Sv. Toma je osjetio savršenstvo, uzvišenost, korist i ugod¬ 
nost općenja s mudrošću, kako opisuje u I C. Oentes c. 2 i drugdje, 
jer je »udruženje nauke sa pobožnošću, učenosti sa 
krepošću, istine sa ljubavlju bilo posve osobito 
u Anđeoskom Učitelju, kojemu je s pravom kao znamen dano sun¬ 
ce, jer on daje dušama svjetlost znanosti i unosi u volju ognjice 
kreposti« (Pijo XI. »Studiorum Ducem«).” 

Pisac navedenog članka u »Hrvatskoj Straži« (1. listopada 
1935. str. 5) mogao bi se lako uvjeriti, da tomizam ne naglasuje 
više razliku između filozofije i teologije nego Ii to zahtijeva razum, 
povijest i nauka sv. Crkve, samo kad bi posegnuo za tomističkom 
literaturom o tom pitanju. Tu bi također naučio, koliko je područje 
filozofije autonomno od teologije a koliko nije. Uvjerio bi se ta¬ 
kođer, da sv. Toma ne daje vLšc vrijednosti silama razuma nego li 
su ili davali sv. Oci »qui neque paucas, iicgue tenues rationi partes 
dure consucverunt« kako veli Lav XIII. u enciklici »Aeterni Patris«. 



Prijevod enciklike »Studiorum Ducem« štampan je u »Kat. Listu« 
god. 1923. br. 36 , 37. 




